ASW เล็กพริกขี้หนู..!
นับเป็นอีกหนึ่งบริษัทอสังหาริมทรัพย์ที่สามารถเติบโตได้โดดเด่นท่ามกลางวิกฤตโควิด สำหรับ ASW
นับเป็นอีกหนึ่งบริษัทอสังหาริมทรัพย์ที่สามารถเติบโตได้โดดเด่นท่ามกลางวิกฤตโควิด สำหรับ ASW
16 ก.พ. 2565

คุณค่าบริษัท
นับเป็นอีกหนึ่งบริษัทอสังหาริมทรัพย์ที่สามารถเติบโตได้โดดเด่นท่ามกลางวิกฤตโควิด สำหรับบริษัท แอสเซทไวส์ จำกัด (มหาชน) หรือ ASW สะท้อนได้จากผลประกอบการในช่วง 9 เดือนแรกปี 2564 ที่มีรายได้รวม 3,498.97 ล้านบาท กำไรสุทธิ 735.12 ล้านบาท ซึ่งเกือบเท่ากับทั้งปี 2563 ที่มีกำไรสุทธิ 873.90 ล้านบาทเลยทีเดียว
ASW เน้นทำคอนโดมิเนียมแนว Low Rise จับตลาดชานเมือง โดยเป็นโครงการไม่ใหญ่มาก ทำให้ปิดการขายได้เร็ว ขณะที่จุดเด่นอีกอย่างที่น่าสนใจ คือ เป็นบริษัทอสังหาฯ ที่สามารถทำอัตรากำไรขั้นต้นได้ค่อนข้างสูง โดยในไตรมาส 3/2564 อยู่ที่ 42.63% ส่งผลให้อัตรากำไรสุทธิอยู่ในระดับสูง เฉลี่ยอยู่ที่ 20-22% ในขณะที่ค่ายอสังหาฯ อื่น ๆ อัตรากำไรสุทธิเฉลี่ยอยู่ที่ 10% เท่านั้น สาเหตุมาจากบริษัทสามารถหาที่ดินเปล่าได้ค่อนข้างถูก ซึ่งเกิดจากกระบวนการคัดเลือกที่ดินที่มีประสิทธิภาพ ประกอบกับมีการบริหารจัดการต้นทุนค่าก่อสร้างโครงการและได้อัตราดอกเบี้ยโปรเจกต์ ไฟแนนซ์ ค่อนข้างต่ำนั่นเอง
สำหรับปี 2565 ASW มั่นใจจะเติบโตได้ต่อเนื่อง จากกลยุทธ์การจับมือกับพันธมิตร ทั้งในรูปแบบการร่วมทุน (JV) การเข้าซื้อกิจการ (M&amp;A) และการร่วมมือในรูปแบบ Collaboration เพื่อสร้างการเติบโตร่วมกัน ด้วยเป้าหมายจะมีรายได้รวมที่ 6,000 ล้านบาท ผ่านการรับรู้แบ็กล็อกที่มีในมือมูลค่ารวมกว่า 7,338 ล้านบาท จะทยอยรับรู้ในปีนี้ประมาณกว่า 4,000 ล้านบาท ส่วนที่เหลือจะทยอยรับรู้ถึงปี 2566
โดยในปีนี้จะมีโครงการคอนโดมิเนียมเสร็จใหม่ จำนวน 7 โครงการ รวมจำนวน 2,674 ยูนิต  มูลค่าโครงการรวม 6,600 ล้านบาท และล่าสุดบริษัทยังมีสินค้าพร้อมขาย (สต๊อก) ในมือมูลค่ารวมประมาณ 4,000-5,000 ล้านบาท ซึ่งสามารถรองรับการขายอย่างต่อเนื่อง
สำหรับยอดขาย (Presale) ในปี 2565 ตั้งเป้าหมายไว้ที่ 10,000 ล้านบาท โดยมีแผนจะเปิดตัวโครงการใหม่ 7 โครงการ มูลค่าโครงการรวม 12,400 ล้านบาท แบ่งเป็น โครงการคอนโดมิเนียม จำนวน 5 โครงการ และโครงการบ้านแนวราบ จำนวน 2 โครงการ โดยทุกโครงการมีที่ดินรองรับหมดแล้ว
อีกกลยุทธ์ที่ ASW เน้นสร้างการเติบโตระยะยาว คือ การหันไปมุ่งสู่รายได้ประจำมากขึ้น โดยในปีนี้มีแผนลงทุนก่อสร้างคอมมูนิตี้มอลล์ ภายใต้แบรนด์ Mingle Mall แห่งที่ 3 ในทำเลมีนบุรี มูลค่าการลงทุนรวมราว 400-500 ล้านบาท คาดจะสร้างเสร็จและเริ่มรับรู้รายได้ในปี 2566 ซึ่งคาดในช่วง 2-3 ปีแรก จะสร้างรายได้ประจำได้ประมาณ 30-50 ล้านบาท นอกจากนี้ ยังเตรียมแตกไลน์ไปสู่ธุรกิจสุขภาพและความงาม ผ่านบริษัท ดับบลิวเอชบี จำกัด อีกด้วย
สำหรับการประเมินมูลค่า (Valuation) ปัจจุบันราคาหุ้น ASW ซื้อขายกันที่ P/E ระดับ 5.34 เท่า เทียบกับ P/E ตลาดโดยรวมที่ระดับ 21.37 เท่า ถือว่าราคาซื้อขายต่ำกว่าตลาดมากหลายเท่าตัว เช่นเดียวกับ P/BV ที่ระดับ 1.53 เท่า (ราคาต่ำกว่ามูลค่าทางบัญชี) ถือว่าต่ำกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.83 เท่า
…
รายชื่อผู้ถือหุ้นใหญ่
รายชื่อกรรมการ